Yahoo Zimbra lasi välja oma avatud lähtekoodiga e-posti kliendi kolmanda (beeta)versiooni, mis tahab mõõtu võtta nii Outlooki, Thunderbirdi kui Mac Mailiga. Zimbra esimest versiooni tutvustati 2007 aasta märtsikuus.    Zimbra on ehitatud Mozilla Prism võrgurakenduste platvormile ja seda saab kasutada nii Windowsi, Maci kui Linuxi masinatel. Zimbra on võimalustelt kordades rikkam, kui seda on teised tuntumad tasuta  e-posti haldurid Outlook Express ja Mozilla Thunderbird. Kasutajad pääsevad Zimbra abil ligi nii Yahoo, Google kui misiganes Pop/IMAP e-postkastile.    Postkasti suurus pole limiteeritud ja programmi on integreeritud veel aadressiraamat, kalender, ülesannete, dokumentide ning kontaktide haldur. Lisaks on veel säherdune asi kui dokumendimapp (ing.k briefcase), kuhu saab salvestada kirjade manused. Dokumentide halduris saab toimetada tekstidokumente.    Lühikese katsetamise järel paistab  olevat parima e-posti halduriga, mis tasuta saadaval. Erinevaid kohandamis- ja kirjade haldamisvõimalusi on Outlookiga võrreldavas mahus. Eks Thunderbirdi pealt Zimbrale üle minnes on kogu keskkond pisut harjumatu, kuid see on mööduv mure.    Delfi.ee